6bff9364b22104fff08ab90e79a69ffd
Τι να προσέξεις πριν βάλεις πόρτα ασφαλείας;
--------------------------------------------


douleutaras.gr
2021.04

 Οι επαγγελματίες μας, θα σταθούν δίπλα σου και στην διαδικασία της επιλογής. Τα προϊόντα που υπάρχουν στην αγορά για εξωτερικές και εσωτερικές πόρτες ασφαλείας, είναι αμέτρητα. Το να βρεις την κατάλληλη πόρτα για τον χώρο σου, μπορεί να σου φανεί Γολγοθάς. Για να σε βοηθήσουμε στην επιλογή, συγκεντρώσαμε τα βασικά σημεία προσοχής στις πόρτες ασφαλείας:
* **Διάλεξε το προϊόν μίας αξιόπιστης κατασκευαστικής εταιρείας:** Είναι σίγουρο, ότι στην αγορά υπάρχουν πολλές αναξιόπιστες και χαμηλής ποιότητας πόρτες ασφαλείας και θωρακισμένες πόρτες. Η προστασία της οικίας αλλά και η δική σου, είναι θέματα που δε πρέπει να τα αντιμετωπίζεις απερίσκεπτα. Η επιλογή μίας μεν πιο ακριβής δε πιο αξιόπιστης και ποιοτικής πόρτας ασφαλείας θα μειώσει τις πιθανότητες απώλειας των προσωπικών σου αντικειμένων.
* **Κοίταξε τις πιστοποιήσεις που διαθέτει:** Όλες οι αξιόπιστες πόρτες ασφαλείας και οι θωρακισμένες πόρτες, συνοδεύονται από πιστοποιήσεις αντιδιάρρηξης, ηχομόνωσης και θερμομόνωσης. Εφόσον, η πόρτα διαθέτει τις απαραίτητες πιστοποιήσεις σε υψηλό επίπεδο, τότε είναι βέβαιο ότι εξασφαλίζει την ασφάλεια που επιθυμείς.
* **Εάν σου παρέχει εγγύηση σε περίπτωση βλάβης:** Οι εγγυήσεις είναι κάτι πολύ σημαντικό. Πολλές φορές κάποιο προϊόν μπορεί να είναι ελαττωματικό. Το να επωμιστείς εσύ το ποσό για την επισκευή, είναι κάτι που σίγουρα δεν το επιθυμείς. Το πιο συχνό φαινόμενο, είναι να αγοράσεις μία φθηνή πόρτα ασφαλείας - θωρακισμένη και να διαθέτει χαλασμένη κλειδαριά.
* **Πρόσεξε τον τύπο θωράκισης:** Ο βασικός κανόνας, είναι ότι όσο μεγαλύτερη είναι η θωράκιση της πόρτας τόσο υψηλότερο είναι το επίπεδο ασφάλειας. Μπορείς να διαλέξεις μονή θωράκιση (με μονοκόμματη σκάφη στο εξωτερικό της πόρτας και με ένα έως τρία νεύρα στο εσωτερικό), διπλή θωράκιση (με μονοκόμματη σκάφη και παραπάνω νεύρα) και τριπλή θωράκιση.
* **Δώσε βάση στην κλειδαριά ασφαλείας:** Οι εξειδικευμένοι τεχνικοί μας, συνιστούν τις κλειδαριές ασφαλείας, οι οποίες αποτελούν κλειδαριές κυλίνδρου που με τα κατάλληλα εξαρτήματα ενισχύουν την ασφάλεια της πόρτας όπως το defender. Στους κυλίνδρους ασφαλείας, η αντιγραφή του κλειδιού είναι δυνατό να γίνει μόνο με κάρτα ασφαλείας.
* **Διάλεξε μία επένδυση που να ταιριάζει στο στυλ του χώρου σου:**  Υπάρχουν πολλά είδη επένδυσης που ταιριάζουν με το στυλ κάθε χώρου. Οι πιο δημοφιλείς είναι οι επενδύσεις λούστρου MDF με φυσικό καπλαμά και πόρτες ασφαλείας με επενδύσεις αλουμινίου. Ακόμη, υπάρχει επένδυση με μασίφ ξύλο, η τιμή της οποίας βέβαια είναι υψηλότερη.


Στις επενδύσεις, είναι καλό να προσέχεις και τις καιρικές συνθήκες που επικρατούν στον χώρο που θα τοποθετηθεί η πόρτα. Το να διαλέξεις μία επένδυση για εξωτερικές θωρακισμένες πόρτες ασφαλείας και εκείνη να φθαρεί από την υγρασία, δεν είναι κάτι που το θέλεις.


Οι τεχνικοί μας, εξυπηρετούν τοποθετήσεις και επισκευές πορτών ασφαλείας και θωρακισμένων πορτών σε όλες τις συνοικίες της Αθήνας. Οι επαγγελματίες μας, πέρα από τον συγκεκριμένο τύπο πορτών, εξυπηρετούν εσωτερικές πόρτες και εξωτερικές, πτυσσόμενες και πόρτες αλουμινίου. Παράλληλα, μπορείς να ενημερωθείς για κάθε είδος κουφώματος όπως τα κουφώματα αλουμινίου και τα συνθετικά.


